**Fresvik** er en bygd i Vik kommune i Sogn og Fjordane. Beliggende på sørsiden av Sognefjorden, ved en liten bukt like vest for innløpet til Aurlandsfjorden og Nærøyfjorden. Som mange andre bygder i Sogn, er Fresvik et fantastisk skue hvor fjellene stuper ned i Sognefjorden. Fjorden i nord, fjell i vest og øst, Fresvikbreen i sør, og bygden midt i sentrum av denne herligheten.

Største arbeidsplass er Fresvik Produkt, men jordbruk er fortsatt en viktig levevei. Bygden har også butikk, skole og barnehage som viktige arbeidsplasser. Innbyggertallet er 204.

Aktiviteter
-----------

Fresvik er først og fremst et eldorado for friluftsglade folk. Fresvik er et utmerket utgangspunkt for turer sommer som vinter, da bygda er omringet av fjell. Bygda ligger i umiddelbar nærhet til 5 topper: Mulakamben (613 moh.), Middagshaugen (721 moh), Nonhaugen (1459 moh), Lauvhoggskallen (1224moh) og Hovsfjellet (1389 moh). Det finnes utallige ruter opp disse fjellene, alt fra merkede stier for nybegynnere til umerkede klatrevegger for de mest erfarne. De fleste toppene kan også bestiges om vinteren, hvor Nonhaugen kanskje er den mest kjente med ski på bena. Andre kjente turer i Fresvik er blant annet Fresvikbreen (1642moh), Huldafossen (378), Huldabotn (873), Huldakyrkja (1379), Tundalen, Helgedalen, Holten (470), Bjørnstigen(1043), Kolåsen (800), Rjupeskard (1340), Lægdaskard (902), Jordalskard (1100), Skomakarnipa (920), Fysseholten (724), Storesåta (955) mm. 

Rett øst for Fresvik ligger Nærøyfjorden, som står på UNESCOs verdensarvsliste. Nærøyfjorden er bare en god padletur unna, og et godt utgangspunkt for enda flere turer. 

I tillegg har bygda: 

* Butikk
* Kafé
* Badeplass
* Utleie av Kajakk
* Utleie av teltplass med tilhørende servicerom (dusj, toalett, vaskemaskin)
* Onsdagsturer
* Skytebane
* Fotballbane (gress)
* Løpebane (grus)
* Sandvolleyballbane
* Ballbinge
* Bibliotek
* Treningsrom
* Spinning
* Trimmen
* Dametrim
* Idrettsskole frå 1-7klasse
* Korps
* 4H
* Grillhytte
* Utleie av skihytte i Skard
* Langrennsløype/lysløype
* Småbåthavn
* Gymsal
* Buldreanlegg

Fresvik kan også by på uorganiserte aktiviteter som: 

* Stisykling
* Toppturer sommer
* Toppturer vinter
* Padling kano/kajakk
* Friklatring
* Buldring
* Blåbær- og tyttebærplukking
* Paragliding

Arrangementer
-------------

* Mensen Ernst minneløp
* Fres festival
* 4H dagen
* Idrettsmerke
* Trimkasser for sykkel og gående, både sommer og vinter
* Romjulsmarsjen
* Mensen Ernst juletur
* Skikarusell
* Skilek
* Måneskinnstur
* Skimerke

IL Modig
--------

IL Modig er Fresviks idrettslag. IL Modig har følgende undergrupper:

Friidrettsgruppa

Trimgruppa

Skigruppa

Skøytegruppa

Kultur- og marknadsnemnda

Spinninggruppa

Vektløftargruppa

Idrettsskulen

Storesteinsklygarane (buldregruppe)

IL Modigs største arrangement er Mensen Ernst minneløp. IL Modig står ellers for mange av de organiserte og uorganiserte aktivitetene i bygda.

### Mensen Ernst minneløp

Mensen Ernst minneløp er et mosjonsløp til minne om den norske ultraløperen Mensen Ernst. Løpet finner sted hvert år i Mensen Ernsts egen hjembygd Fresvik i Sogn og Fjordane. Løpet arrangeres som oftest siste helga i juni. Løpet har fokus på å være et løp for alle, uavhengig av nivå, erfaring eller forutsetninger. Løpet har 4 ulike distanser fra 1,5 km til 12 km, i tillegg til å tilby 400 m barneløp og 400 m rullestolløp. Løpet har vært arrangert siden 1987. Du kan lese mer om løpet på Facebooksiden Mensen Ernst minneløp eller nettsiden www.mensenernst.org

Fres festival
-------------

Fres Festival er en musikkfestival som blir arrangert på gården Skau i Fresvik. Musikkfestivalen ble startet av to idealister der den ene tilfeldigvis hadde tilgang til en

gård, gjennom blodsbånd. 2005 var det første året festivalen ble arrangert, og den har bare vokst seg større siden da, både i popularitet av besøkende og av artister.

Festivalen tiltrekker seg over 1000 besøkende fra alle aldersgrupper både lokalt og regionalt. Artistene kommer fra hele landet, men festivalen har et godt vestlandsfokus.

"Fresn" som festivalen blir kalt, blir arrangert siste helga i juli hvert år. I tillegg til god musikk kan Fresn også tilby aktiviteter som guida toppturer og kajakkturer.

Historie
--------

Bygden er kjent fra jernalderen. Den bestod av selveide gårder, men fra ca. 1400 kom de fleste av eiendommene inn under Fresvik gods. Godset bestod frem til midten av 1800-tallet, da det ble oppdelt og solgt ut. 

Langdistanseløperen Mensen Ernst og poeten Jon O. Bøtun kom fra Fresvik. Ingeborg Olsdotter Grønlien fra Grønlid på Fresvikåsen ble i 1845 henrettet, som den nest siste i Sogn og Fjordane, ved halshugging. Hun hadde drept sin far.

Referanser
----------

1. ↑  «Statistisk sentralbyrå». Arkivert fra originalen 20. februar 2015. Besøkt 20. februar 2015.

Kilder
------

* Fresvik – ei bygd ved Sognefjorden
* NRK Sogn og Fjordanes Fylkesleksikon

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |